Blaze7451/Wiki-th-20250601 huggingface dataset:
โอลึมพีอาชตาดีอ็อน (เบอร์ลิน)

โอลึมพีอาชตาดีอ็อน (Olympiastadion, แปลว่า "สนามกีฬาโอลิมปิก") เป็นสนามกีฬาในกรุงเบอร์ลิน ประเทศเยอรมนี ออกแบบโดยอ็อทโท มาร์ช (Otto March) และลูกชายแวร์เนอร์ มาร์ช (Werner March) สถาปนิกชาวเยอรมัน สนามกีฬาก่อสร้างในระหว่าง ค.ศ. 1934–1936 และเปิดใช้งานใน ค.ศ. 1936 สำหรับกีฬาโอลิมปิกฤดูร้อน 1936 ภายหลังสงครามโลกครั้งที่ 2 เยอรมนีได้พ่ายแพ้ต่อสงคราม สหราชอาณาจักรได้ยึดส่วนหนึ่งของประเทศรวมถึงสนามกีฬา จนกระทั่ง ค.ศ. 1994 จึงได้กลับมาเป็นของเยอรมนีอีกครั้ง
สนามกีฬานี้ได้จัดฟุตบอลโลก 2 ครั้งคือ ฟุตบอลโลก 1974 จัดแข่ง 3 นัด และในฟุตบอลโลก 2006 จัดแข่ง 6 นัดรวมถึงนัดชิงชนะเลิศ
ในประเทศเยอรมนี มีสนามกีฬาอีกที่ที่ใช้ชื่อโอลึมพีอาชตาดีอ็อนเช่นกัน คือ โอลึมพีอาชตาดีอ็อนในเมืองมิวนิก ใช้จัดโอลิมปิกฤดูร้อน 1972

**อ้างอิง**
 1936 Summer Olympics official report. date=2008-06-25  Volume 1. pp. 141–9, 154–62.

**แหล่งข้อมูลอื่น**
 Official Olympiastadion Site date=2006-06-17 - Picture galleries date=2006-06-21 : An illustrative walk along the facilities of the Olympischer Platz.- Hertha BSC official website
หมวดหมู่:สิ่งก่อสร้างในเบอร์ลิน
หมวดหมู่:สนามฟุตบอลในประเทศเยอรมนี
หมวดหมู่:สนามกีฬาในประเทศเยอรมนี
เบอร์ลิน
หมวดหมู่:สนามกีฬาฟุตบอลโลก 1974
หมวดหมู่:สนามกีฬาฟุตบอลโลก 2006
หมวดหมู่:สนามกีฬาฟุตบอลโลกหญิง 2011
หมวดหมู่:สนามกีฬาฟุตบอลชิงแชมป์แห่งชาติยุโรป 2024
หมวดหมู่:แฮร์ทา เบเอ็สเซ
อำเภอเฉลิมพระเกียรติ (จังหวัดนครศรีธรรมราช)

เฉลิมพระเกียรติ เป็นอำเภอหนึ่งของจังหวัดนครศรีธรรมราช เดิมเป็นเขตท้องที่ของอำเภอร่อนพิบูลย์ และอำเภอเชียรใหญ่ ก่อนที่จะขอจัดตั้งเป็นอำเภอเพื่อเป็นการเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในมหามงคลวโรกาสฉลองสิริราชสมบัติครบ 50 ปี โดยการปกครองบางส่วนออกจากอำเภอร่อนพิบูลย์ และอำเภอเชียรใหญ่ในวันที่ 20 พฤศจิกายน 2539

**ที่ตั้งและอาณาเขต**
อำเภอเฉลิมพระเกียรติมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอพระพรหม อำเภอเมืองนครศรีธรรมราช และอำเภอปากพนัง- ทิศตะวันออก ติดต่อกับอำเภอเชียรใหญ่- ทิศใต้ ติดต่อกับอำเภอเชียรใหญ่และอำเภอชะอวด- ทิศตะวันตก ติดต่อกับอำเภอร่อนพิบูลย์

**ประวัติ**
อำเภอเฉลิมพระเกียรติตั้งขึ้นเป็นกรณีพิเศษโดยไม่ผ่านการเป็นกิ่งอำเภอ ตามโครงการจัดตั้งอำเภอเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสการจัดงานฉลองสิริราชสมบัติครบ 50 ปี โดยแยกพื้นที่ตำบลเชียรเขา ตำบลสวนหลวง ตำบลดอนตรอ ของอำเภอเชียรใหญ่ และตำบลทางพูนของอำเภอร่อนพิบูลย์ ตามประกาศกระทรวงมหาดไทยลงวันที่ 20 พฤศจิกายน พ.ศ. 2539 โดยมีผลบังคับตั้งแต่วันที่ 5 ธันวาคม พ.ศ. 2539  

**การแบ่งเขตการปกครอง**

**การปกครองส่วนภูมิภาค**
อำเภอเฉลิมพระเกียรติแบ่งเขตการปกครองออกเป็น 4 ตำบล 37 หมู่บ้าน ได้แก่

**การปกครองส่วนท้องถิ่น**
ท้องที่อำเภอเฉลิมพระเกียรติประกอบด้วยองค์กรปกครองส่วนท้องถิ่น 4 แห่ง ได้แก่- เทศบาลตำบลทางพูน ครอบคลุมพื้นที่ตำบลทางพูนทั้งตำบล- เทศบาลตำบลดอนตรอ ครอบคลุมพื้นที่ตำบลดอนตรอทั้งตำบล- องค์การบริหารส่วนตำบลเชียรเขา ครอบคลุมพื้นที่ตำบลเชียรเขาทั้งตำบล- องค์การบริหารส่วนตำบลสวนหลวง ครอบคลุมพื้นที่ตำบลสวนหลวงทั้งตำบล

**อ้างอิง**
ฉเลิมพระเกียรติ
นครศรีธรรมราช
รามคำแหง

คำสำคัญ "รามคำแหง" สามารถหมายถึง- พ่อขุนรามคำแหงมหาราช- มหาวิทยาลัยรามคำแหง- ศิลาจารึกพ่อขุนรามคำแหง- อุทยานแห่งชาติรามคำแหง- ถนนรามคำแหง
แกรมมี่

แกรมมี่ (Grammy) อาจหมายถึง- รางวัลแกรมมี (Grammy Awards) งานประกาศผลรางวัลยอดเยี่ยมของโลกในด้านดนตรี- จีเอ็มเอ็ม แกรมมี่ (GMM Grammy) บริษัทประกอบธุรกิจบันเทิงชั้นนำของประเทศไทย
คิตตีจีวายเอ็ม

คิตตีจีวายเอ็ม (Kitty GYM) เป็นวงชั่วคราวที่ก่อตั้งใน ค.ศ. 2006 เพื่อสนับสนุนวอลเลย์บอลเวิลด์กรังด์ปรีซ์ 2006 สมาชิกในกลุ่มได้แก่โทโมฮิซะ ยามาชิตะจากวงนิวส์ กอล์ฟ-ไมค์ คู่ป็อปจากไทย และสมาชิกวงคิตตี (ฮิโรมิตสึ คาตายามะ, เค อิโนโอะ, โชตะ ทตสึกะ และฮิการุ ยาโอโตเมะ) ของจอห์นนีส์จูเนียร์ ชื่อกลุ่มมาจากตัวอักษรแรกของนามสกุลสมาชิก และนามแฝงของสมาชิกชาวไทย
ในวันที่ 18 กรกฎาคม ค.ศ. 2006 จีวายเอ็ม (กอล์ฟ, ยามาชิตะ และไมค์) จัดงานที่เอ็นเอชเค ฮอลล์และแสดง "ฟีเวอร์ทูฟิวเจอร์" ครั้งแรก โดยเพลงนี้ถูกใช้เป็นเพลงหลักในการถ่ายทอดสดวอลเลย์บอลเวิลด์กรังด์ปรีซ์ 2006 ของช่องฟูจิเทเลวิชัน 
วงนี้ปล่อยเพลงแค่อันเดียวคือ "ฟีเวอร์ทูฟิวเจอร์" ในวันที่ 30 สิงหาคม ค.ศ. 2006 ซึ่งรวมเพลงเดี่ยวโดยโทโมฮิซะ ยามาชิตะ และเพลงคู่โดยกอล์ฟ-ไมค์ ภายใต้ชื่อวง "จีวายเอ็ม" โดยติดท็อปในโอริคอนซิงเกิลชาร์ตในสัปดาห์ของวันที่ 11 กันยายน ค.ศ. 2006. ในเดือนเดียวกัน สมาคมอุตสาหกรรมบันทึกเสียงแห่งญี่ปุ่นได้ให้ใบรับรองแพลตตินัมสำหรับการขายเพลงไป 250,000 หน่วย จากนั้นจึงขายมากกว่า 300,000 ฉบับ ทำให้เป็นซิงเกิลที่ขายดีที่สุดประจำปีในอันดับ 25 ของประเทศญี่ปุ่น ซิงเกิลนี้เผยแพร่ในประเทศไทยเมื่อวันที่ 6 กันยายน ค.ศ. 2006 และไต้หวันในวันที่ 12 กันยายน ค.ศ. 2006
นับตั้งแต่วันยุบวง สมาชิกทั้งหมดมีอาชีพทางดนตรีที่ดี โดยเค อิโนโอะกับฮิการุ ยาโอโตเมะเปิดตัวเป็นสมาชิกเฮย์! เซย์! จัมป์ใน ค.ศ. 2007 กอล์ฟ-ไมค์ยุบวงใน ค.ศ. 2010 และกลายเป็นนักร้องเดี่ยว ฮิโรมิตสึ คาตายามะเปิดตัวเป็นสมาชิกKis-My-Ft2ในเดือนสิงหาคม ค.ศ. 2011 โทโมฮิซะ ยามาชิตะออกจากวงนิวส์ในเดือนตุลาคม ค.ศ. 2011 เพื่อไปทำอาชีพเดี่ยว และโชตะ ทตสึกะเปิดตัวเป็นสมาชิกในวง A.B.C-Z ใน ค.ศ. 2012

**"ฟีเวอร์ทูฟิวเจอร์"**
"ฟีเวอร์ทูฟิวเจอร์" (Fever to Future) เป็นซิงเกิลของจีวายเอ็ม โดยเผยแพร่ในวันที่ 30 สิงหาคม ค.ศ. 2006 ผ่านจอห์นนีและสหาย "ฟีเวอร์ทูฟิวเจอร์" แต่งโดย A to Z, H.U.B. และชิง ทานิโมโตะ และเรียบเรียงโดยนาโอยะ คูโรซาวะและชุนซูเกะ ยาบูกิ เป็นเพลงแดนซ์อัปเท็มโป

**แทร็ก**

**อ้างอิง**
หมวดหมู่:จูเนียร์
หมวดหมู่:วงดนตรีญี่ปุ่น
หมวดหมู่:ไอดอลญี่ปุ่น
หมวดหมู่:จอห์นนีและสหาย
หมวดหมู่:บอยแบนด์ญี่ปุ่น
หมวดหมู่:เจป็อป
หมวดหมู่:กลุ่มดนตรีจากโตเกียว
บางกอกน้อย

บางกอกน้อย อาจหมายถึง- เขตบางกอกน้อย - เขตการปกครองของกรุงเทพมหานคร อยู่ในกลุ่มเขตกรุงธนเหนือ- คลองบางกอกน้อย - เป็นคลองที่ตั้งอยู่ในเขตบางกอกน้อย กรุงเทพมหานคร เดิมเคยเป็นส่วนหนึ่งของแม่น้ำเจ้าพระยา- สถานีรถไฟบางกอกน้อย - เป็นสถานีต้นทางของรถไฟสายใต้และสายตะวันตก ตั้งอยู่บนถนนรถไฟ แขวงศิริราช เขตบางกอกน้อย กรุงเทพมหานคร
เคเอสซี

เคเอสซี (KSC) เป็นชื่อการค้าของ บริษัท เค เอส ซี คอมเมอร์เชียล อินเตอร์เนต จำกัด ผู้ให้บริการอินเทอร์เน็ตเชิงพาณิชย์แห่งแรกในประเทศไทย
บริษัท เค เอส ซี คอมเมอร์เชียล อินเตอร์เนต จำกัด หรือ “เคเอสซี” ก่อตั้งเมื่อปี พ.ศ. 2537 จากการร่วมทุนของ บริษัท Internet Knowledge Service Center จำกัด (IKSC) และการสื่อสารแห่งประเทศไทย โดยเป็นผู้ให้บริการเชื่อมต่ออินเทอร์เน็ตในเชิงพาณิชย์ รายแรกในประเทศไทย

**ประวัติ**
 พ.ศ. 2537 ผู้ก่อตั้ง เคเอสซี คือ ดร.กนกวรรณ ว่องวัฒนสิน และ ดร.ศรีศักดิ์ จามรมาร ร่วมกันจัดตั้ง บริษัท เค เอส ซี คอมเมอร์เชียล อินเตอร์เนต จำกัด ขึ้นและจดทะเบียนในเดือนตุลาคม ด้วยทุนจดทะเบียน 3.5 ล้านบาท โดยมี บริษัท เค เอส ซี คอมเมอร์เชียล อินเตอร์เนต จำกัด (ซึ่งได้รับความร่วมมือจากมหาวิทยาลัยอัสสัมชัญ) ถือหุ้น 65% และการสื่อสารแห่งประเทศไทย ถือหุ้น 35%- พ.ศ. 2543 บริษัท MIH ผู้ถือหุ้นใหญ่บริษัท เอ็มเว็บ ได้ทำการซื้อ บริษัท เค เอส ซี คอมเมอร์เชียล อินเตอร์เนต จำกัด จากผู้ก่อตั้งด้วยจำนวนเงินที่ไม่เปิดเผย- พ.ศ. 2548 บริษัท ทรู คอร์ปอเรชั่น ทำการซื้อ บริษัท เค เอส ซี คอมเมอร์เชียล อินเตอร์เนต จำกัด จาก Naspers (ผู้ถือหุ้นใน MIH) และซื้อยูบีซีผู้ให้บริการโทรทัศน์เคเบิลด้วยในเวลาเดียวกัน ด้วยจำนวนเงินรวม 325 ล้านดอลลาร์สหรัฐ- พ.ศ. 2551 เคเอสซี ได้มีการปรับเปลี่ยนภาพลักษณ์องค์กรใหม่ และได้ขยายธุรกิจจากการเป็นผู้ให้บริการอินเทอร์เน็ต (Internet Service Provider) เป็นผู้ให้บริการอินเทอร์เน็ตและโซลูชันสำหรับองค์กร (Internet Service and Business Solution Provider)- พ.ศ. 2562 เคเอสซี สร้างความเชื่อมั่นแก่ลูกค้าผู้ใช้บริการคลาวด์ ด้วยการได้รับมาตรฐานสากลสำหรับระบบการจัดการความปลอดภัยของข้อมูล ISO/IEC 27001:2013 (Information Security Management Systems : ISMS)

**แหล่งข้อมูลอื่น**
  เว็บไซต์ เคเอสซี-  เว็บไซต์ ระบบเว็บเมล์ของเคเอสซี-  Facebook-  YouTube

**อ้างอิง**
หมวดหมู่:บริษัทของไทย
หมวดหมู่:บริษัทคอมพิวเตอร์
หมวดหมู่:บริษัทที่ก่อตั้งในปี พ.ศ. 2537
สมเด็จพระเจ้าบรมวงศ์เธอ เจ้าฟ้าศิริราชกกุธภัณฑ์

สมเด็จพระเจ้าบรมวงศ์เธอ เจ้าฟ้าศิริราชกกุธภัณฑ์ (27 พฤศจิกายน พ.ศ. 2428 – 31 พฤษภาคม พ.ศ. 2430) เป็นพระราชโอรสพระองค์ที่ 59 ในพระบาทสมเด็จพระจุลจอมเกล้าเจ้าอยู่หัว กับสมเด็จพระศรีพัชรินทราบรมราชินีนาถ พระบรมราชชนนีพันปีหลวง เป็นพระราชอนุชาร่วมพระราชชนนีในพระบาทสมเด็จพระมงกุฎเกล้าเจ้าอยู่หัว เป็นพระเชษฐาร่วมพระราชชนนีในพระบาทสมเด็จพระปกเกล้าเจ้าอยู่หัว ซึ่งในเวลาที่พระองค์ประสูตินั้น ได้มีฝนดาวตกเต็มท้องฟ้าและสามารถมองเห็นได้ในพระนคร ชาววังจึงออกพระนามว่า  “ทูลกระหม่อมดาวร่วง” พระนามของพระองค์เป็นที่มาของชื่อ โรงพยาบาลศิริราช

**พระประวัติ**
สมเด็จพระเจ้าบรมวงศ์เธอ เจ้าฟ้าศิริราชกกุธภัณฑ์ เป็นพระราชโอรสพระองค์ที่ 59 ในพระบาทสมเด็จพระจุลจอมเกล้าเจ้าอยู่หัว  และพระราชโอรสพระองค์ที่ 5 ในสมเด็จพระศรีพัชรินทราบรมราชินีนาถ พระบรมราชชนนีพันปีหลวง ประสูติเมื่อวันศุกร์ แรม 6 ค่ำ เดือน 12 ปีระกา สัปตศก จ.ศ. 1247 ตรงกับวันที่ 27 พฤศจิกายน พ.ศ. 2428 ได้รับพระราชทานว่า ณ พระที่นั่งบรมราชสถิตยมโหฬารห้องเขียว ซึ่งในเวลาที่พระองค์ประสูตินั้น ได้มีฝนดาวตกเต็มท้องฟ้าและสามารถมองเห็นได้ในพระนคร ดังนั้น ชาววังจึงได้ออกพระนามของพระองค์ว่า  “ทูลกระหม่อมดาวร่วง” ในเวลาต่อมาสมเด็จพระบรมชนกนาถได้พระราชทานพระนามให้กับพระราชโอรสองค์นี้ว่า
"สมเด็จพระเจ้าลูกยาเธอ เจ้าฟ้าศิริราชกกุธภัณฑ์ สรรพวิสุทธิ์มหุติมงคล อเนกนภดลดารารัตน สมันตบริภัศวโรภาศ อดิศรราชจุฬาลงกรณ บดินทรเทพยวโรรส วิสุทธิสมมติ วโรภโตปักษ อุกฤษฐศักดิ อรรควรราชกุมาร"
สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ซึ่งเรียกสมเด็จเจ้าฟ้าชายศิริราชกกุธภัณฑ์ว่า "น้องชายเอียด" ได้จดบันทึกถึงเหตุการวันประสูติของสมเด็จเจ้าฟ้าชายพระองค์นี้ไว้ในจดหมายเหตุรายวันของพระองค์ว่า 
วันที่ 31 พฤษภาคม พ.ศ. 2430 สมเด็จพระเจ้าลูกยาเธอ เจ้าฟ้าศิริราชกกุธภัณฑ์ ประชวรด้วยโรคบิด พระอาการทรุดลง และสิ้นพระชนม์ ณ พระที่นั่งบรมราชสถิตยมโหฬาร พระชนมายุเพียง 1 ปี 6 เดือน เท่านั้น เป็นที่โศกเศร้าแห่งพระบาทสมเด็จพระจุลจอมเกล้าเจ้าอยู่หัว และ สมเด็จพระนางเจ้าเสาวภาผ่องศรี เป็นอย่างมาก
พระบาทสมเด็จพระจุลจอมเกล้าเจ้าอยู่หัว ทรงกำหนดงานพระเมรุ ณ ท้องสนามหลวง พระเมรุห้ายอด ทรงพระกรุณาโปรดเกล้าฯ ให้สร้างเป็นพิเศษ และโปรดเกล้าฯ ให้ใช้สิ่งก่อสร้างเป็นไม้จริง ด้วยมีพระราชประสงค์ว่าเมื่อเสร็จการแล้วจะพระราชทานแก่โรงพยาบาล เมื่อเสร็จการพระเมรุแล้ว โปรดเกล้าฯ ให้รื้อพระเมรุไปสร้างเรือนคนไข้ได้จำนวน 4 หลัง ภายในโรงพยาบาล และพระราชทานเครื่องเรือน เครื่องใช้ทั้งปวงให้แก่โรงพยาบาลวังหลัง พร้อมทั้งพระราชทานนามโรงพยาบาลวังหลังใหม่ว่า "โรงพยาบาลศิริราช"

**พระอนุสรณ์**
 โรงพยาบาลศิริราช- พระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัวทรงอุ้มสมเด็จเจ้าฟ้าศิริราชกกุธภัณฑ์ ณ สถาบันการแพทย์สยามมินทราธิราช- อนุสาวรีย์ราชานุสรณ์ ณ พระราชวังบางปะอิน

**พระอิสริยยศ**
สมเด็จพระเจ้าลูกยาเธอ เจ้าฟ้าศิริราชกกุธภัณฑ์ (27 พฤศจิกายน พ.ศ. 2428 - 23 ตุลาคม พ.ศ. 2430)
*สมเด็จพระเจ้าน้องยาเธอ เจ้าฟ้าศิริราชกกุธภัณฑ์ (23 ตุลาคม พ.ศ. 2453 - 26 พฤศจิกายน พ.ศ. 2468)
*สมเด็จพระเจ้าพี่ยาเธอ เจ้าฟ้าศิริราชกกุธภัณฑ์ (26 พฤศจิกายน พ.ศ. 2468 - 10 กรกฎาคม พ.ศ. 2478)
*สมเด็จพระเจ้าบรมวงศ์เธอ เจ้าฟ้าศิริราชกกุธภัณฑ์ (10 กรกฎาคม พ.ศ. 2478 เป็นต้นไป)

**พงศาวลี**

**อ้างอิง**
หมวดหมู่:พระราชโอรสในรัชกาลที่ 5
หมวดหมู่:สมเด็จพระเจ้าบรมวงศ์เธอ ชั้น 5
หมวดหมู่:เจ้าฟ้าชาย
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
ศิริราชกกุธภัณฑ์
อาดรียานู

อาดรียานู เลย์ชี รีเบย์รู (Adriano Leite Ribeiro) เกิดวันที่ 17 กุมภาพันธ์ ค.ศ. 1982 ที่เมืองรีโอเดจาเนโร ประเทศบราซิล เป็นอดีตนักฟุตบอลอาชีพชาวบราซิล ตำแหน่งศูนย์หน้า
อาดรียานูเคยเล่นให้กับสโมสรฟุตบอลฟลาเม็งกูในบราซิล, สโมสรฟุตบอลฟีออเรนตีนา, สโมสรฟุตบอลปาร์มา, สโมสรฟุตบอลอินแตร์นาซีโอนาเลมีลาโน และสโมสรฟุตบอลโรมาในอิตาลี
อาดรียานูประสบความสำเร็จกับทีมชาติบราซิลในการแข่งขันฟุตบอลโกปาอาเมริกา 2004 และคอนเฟเดอเรชันส์คัพ 2005 ซึ่งทั้งสองรายการบราซิลได้เป็นแชมป์ และอาดรียานูเป็นดาวยิงสูงสุดรวมถึงผู้เล่นยอดเยี่ยม แต่ในการแข่งขันฟุตบอลโลก 2006 ที่ประเทศเยอรมนี อาดรียานูและบราซิลทำผลงานได้ไม่ดีนัก เขาทำได้เพียง 2 ประตูจากนัดที่พบกับออสเตรเลียและกานาในรอบแรก

**อ้างอิง**
1982
หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 2006
หมวดหมู่:บุคคลจากรีโอเดจาเนโร
หมวดหมู่:กองหน้าฟุตบอล
หมวดหมู่:ผู้เล่นในกังเปโอนาตูบราซีเลย์รูแซรียีอา
รีวัลดู

รีวัลดู หรือชื่อเต็ม รีวัลดู วีโตร์ บอร์บา เฟเรย์รา (Rivaldo Vítor Borba Ferreira) เกิดวันที่ 19 เมษายน ค.ศ. 1972 ที่ประเทศบราซิล เป็นอดีตนักฟุตบอลอาชีพชาวบราซิล รีวัลดูเป็นส่วนสำคัญของบราซิลชุดแชมป์ฟุตบอลโลก 2002 เขายังได้รับตำแหน่งนักฟุตบอลยอดเยี่ยมแห่งปีของทวีปยุโรปในปี 1999 และได้ชื่อว่าเป็นผู้เล่นตำแหน่งกองกลางตัวรุกที่ยอดเยี่ยมตลอดกาลคนหนึ่ง รีวัลดูยังมีชื่อเสียงจากลูกเตะจักรยานอากาศ (bicycle shoot) มีฉายาที่เรียกโดยแฟนฟุตบอลชาวไทยว่า "นิเชา"

**ประวัติ**
รีวัลดูเริ่มเล่นฟุตบอลเมื่ออายุ 16 ปีกับสโมสรฟุตบอลซังตากรุสในบราซิล เมื่อ ค.ศ. 1989 หลังจากนั้นสองปีเขาได้ย้ายไปเล่นให้กับสโมสรโมชีมีริงในลีกสองของบราซิล รีวัลดูเริ่มมีชื่อเสียงเมื่อย้ายไปร่วมทีมสโมสรฟุตบอลคอรินเทียนส์ เมื่อ ค.ศ. 1993 และติดทีมชาติบราซิลเป็นครั้งแรกในปีเดียวกัน ปีถัดมาเขาย้ายไปร่วมทีมสโมสรฟุตบอลปัลเมย์รัส 
ค.ศ. 1996 รีวัลดูย้ายมาค้าแข้งในทวีปยุโรป โดยเซ็นสัญญาหนึ่งปีกับลาโกรุญญาในประเทศสเปน ก่อนที่จะย้ายมาร่วมสโมสรฟุตบอลบาร์เซโลนาด้วยค่าตัว 16.5 ล้านยูโร ช่วงนี้รีวัลดูประสบความสำเร็จกับทีมชาติบราซิลในการคว้าแชมป์โกปาอาเมริกา 1997 และเข้าแข่งขันฟุตบอลโลก 1998 ที่ประเทศฝรั่งเศส รีวัลดูนำบาร์เซโลนาคว้าแชมป์ลาลิกาในปี 1998 และ 1999 ซึ่งในปีนี้ เขาได้รับรางวัลนักฟุตบอลยอดเยี่ยมแห่งปีของฟีฟ่าและนักฟุตบอลยอดเยี่ยมแห่งปีของทวีปยุโรป
ค.ศ. 2002 รีวัลดูย้ายมายังสโมสรฟุตบอลเอซีมิลานในกัลโชเซเรียอาของประเทศอิตาลี ในฤดูกาล 2002-03 เขาได้แชมป์อิตาเลียนคัพและยูฟ่าแชมเปียนส์ลีกร่วมกับเอซีมิลาน แต่หลังจากนั้นเขาประสบปัญหาฟอร์มตก และย้ายจากมิลานไปเล่นให้สโมสรฟุตบอลกรูเซย์รูในบราซิลเป็นระยะเวลาสั้น ๆ จากนั้นย้ายไปทีมต่าง ๆ ในประเทศกรีซ จนกระทั่งมาอยู่กับสโมสรฟุตบอลบูนิออดกอร์ในประเทศอุซเบกิสถาน และย้ายไปอยู่กับโมฌีมีริง สโมสรของตนเองที่บราซิล บ้านเกิด ก่อนที่จะประกาศการยุติการเล่นฟุตบอลไปเมื่อวันที่ 16 มีนาคม ค.ศ. 2014

**ฟุตบอลโลก 2002**
รีวัลดูประสบความสำเร็จสูงสุดกับการเล่นฟุตบอลในการแข่งขันฟุตบอลโลก 2002 โดยร่วมกับโรนัลโดและรอนัลดีนโยช่วยพาทีมชาติบราซิลได้แชมป์ทัวร์นาเมนต์ครั้งนั้น โดยในรอบสองที่พบกับอังกฤษ ซึ่งเป็นครั้งแรกด้วยที่ทีมชาติทั้งสองได้พบกันในศึกฟุตบอลโลก รีวัลดูเป็นผู้ตีเสมอให้ทีม 1:1 ก่อนจะหมดครึ่งแรก ก่อนที่โรนัลดินโญ่จะเป็นผู้ยิงลูกฟรีคิกข้ามศีรษะเดวิด ซีแมน ผู้รักษาประตูของอังกฤษ ทำให้บราซิลขึ้นนำ 1:2 ในครึ่งหลัง ก่อนจะชนะอังกฤษเข้ารอบไปได้ในที่สุดด้วยสกอร์นี้

**อ้างอิง**
หมวดหมู่:นักฟุตบอลชาวบราซิล
หมวดหมู่:ผู้เล่นอิสโปร์ชีกลูบีโกริงชังส์เปาลิสตา
หมวดหมู่:ผู้เล่นโซซีเยดาจีอิสโปร์ชีวาปัลเมย์รัส
หมวดหมู่:ผู้เล่นสโมสรฟุตบอลเซาเปาลู
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในลาลิกา
หมวดหมู่:บุคคลจากเรซีฟี
หมวดหมู่:ผู้เล่นในฟุตบอลโลก 1998
หมวดหมู่:กองกลางฟุตบอล
หมวดหมู่:นักฟุตบอลในโอลิมปิกฤดูร้อน 1996
หมวดหมู่:ฟีฟ่า 100
หมวดหมู่:ผู้ชนะเลิศบาลงดอร์
เจสซิกา ซิมป์สัน

เจสซิกา ซิมพ์สัน (Jessica Simpson) เป็นนักร้องแนวป็อบ ชาวอเมริกัน เกิดเมื่อวันที่ 10 กรกฎาคม ค.ศ. 1980 เพลงที่ได้รับความนิยมได้แก่เพลง "I Wanna Love You Forever" เธอได้ร่วมรายการเรียลลิตี้โชว์กับนิค ลาเช่ ทางช่องเอ็มทีวี

**ประวัติย่อ**
ปี 2002 เจสซิกา ซิมพ์สันกับนิค ลาเช่แฟนหนุ่มสมาชิกวง 98 Degrees เข้าพิธีวิวาห์หลังจากที่ทั้งคู่คบหาเป็นคู่รักกันมานาน
ปี 2003 เจสซิกา ซิมพ์สันกลับมาพร้อมกับผลงานใหม่ที่ใช้ชื่อว่า “In This Skin”
ปี 2004 ที่ผ่านมาถือเป็นปีทองของเจสซิกา ซิมพ์สัน ที่ประสบความสำเร็จในทุกด้านไม่ว่าจะเป็นอัลบั้ม “In This Skin” ที่มียอดขายกว่า 3 ล้านก๊อปปี้ใน รวมทั้งความสำเร็จจากซีรียส์ทาง MTV “The Newly Wed” ที่ทำให้เธอกลายเป็นขวัญใจวัยรุ่นทั่วโลก และยังได้รับการเสนอชื่อเข้าชิงรางวัล American Music Awards อีกด้วย และในปีเดียวกันนี้ เธอยังมี ผลงานใหม่ในรูปแบบคริสต์มาสอัลบั้มที่มีชื่อว่า “Rejoyce The Christmas Album”
ปี 2005 นอกจากจะรับบทจะแสดงนำในเรื่องนี้แล้ว เธอยังรับหน้าที่ร้องเพลงประกอบภาพยนตร์ในเรื่องอีกด้วย OST. The Dukes Of Hazzard  ซึ่งก็ทำให้เธอโด่งดังยิ่งขึ้นไปอีก
ต้นปี 2006 เจสซิกา ซิมพ์สันได้หย่าร้างกับ นิค ลาเช่
ปี 2006  เจสซิกา ซิมพ์สันกลับมาอีกครั้งพร้อมกับอัลบั้ม A Public Affair
เพลงป๊อปหวานใสแฝงด้วยความเซ็กซี่ ในแบบของเจสซิกา ซิมพ์สันเอง กับซิงเกิลที่มีชื่อเดียวกับอัลบั้ม A Public Affair

**ผลงาน**

**อัลบั้ม**
 Sweet Kisses (1999)- Irresistible (2001)- This Is the Remix (2002)- In This Skin (2003)- Rejoyce: The Christmas Album (2004)- A Public Affair (2006)- Do You Know (2008)

**การแสดง**
 The Dukes of Hazzard (2005)- Employee of The Month (2006)- Blonde Ambition (2007)- Major Movie Star (2007)

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:นักร้องอเมริกัน
หมวดหมู่:นักร้องเด็กชาวอเมริกัน
หมวดหมู่:บุคคลจากรัฐเท็กซัส‎
เสียงหยุด ปุ่มเหงือก ไม่ก้อง

เสียงหยุด ปุ่มเหงือก ไม่ก้อง (voiceless alveolar stop) หรือ เสียงระเบิด ปุ่มเหงือก ไม่ก้อง (voiceless alveolar plosive) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ ⟨t⟩ และสัญลักษณ์เอกซ์-แซมปาที่ตรงกันคือ t
ภาษาส่วนใหญ่มีเสียงหยุด ปุ่มเหงือก ไม่ก้อง อย่างน้อยหนึ่งแบบ ขณะที่บางภาษา (เช่น ภาษาไทย) มีการเปรียบต่างระหว่างเสียงหยุด ปุ่มเหงือก ไม่ก้อง ในแบบต่าง ๆ ส่วนภาษาที่ไม่มีเสียงนี้เลยคือภาษาฮาวาย (นอกเขตนีเฮา) 
ในภาษาไทยมีหน่วยเสียงพยัญชนะหยุด เพดานอ่อน ไม่ก้อง 2 แบบ คือ
*หน่วยเสียงพ่นลม /tʰ/ เขียนแทนด้วยตัวอักษร ฐ, ฑ, ฒ, ถ, ท และ ธ (ในตำแหน่งพยัญชนะต้น) เช่น ฐาน, มณฑล, เฒ่า, วัตถุ, โทน, ธง
*หน่วยเสียงไม่พ่นลม /t/ ซึ่งมีหน่วยเสียงย่อย 2 หน่วย คือ
**เสียงระเบิด IPA|t เมื่อปรากฏต้นพยางค์ เขียนแทนด้วยตัวอักษร ฏ และ ต (ในตำแหน่งพยัญชนะต้น) เช่น ปฏิบัติ, ตอบ, ตรวจ
**เสียงอุบ IPA|t̚ เมื่อปรากฏท้ายพยางค์ เขียนแทนด้วยตัวอักษรในมาตราตัวสะกดแม่กด เช่น ฉกาจ, ขัด, เชิ้ต, รถ, โกรธ, กระดาษ, รหัส, ธาตุ, เพชร, เมตร, สามารถ
หยุด ปุ่มเหงือก ไม่ก้อง
หยุด ปุ่มเหงือก ไม่ก้อง
สเปกตรัมแม่เหล็กไฟฟ้า

สเปกตรัมแม่เหล็กไฟฟ้า (electromagnetic spectrum) คือ แถบรังสีของคลื่นแม่เหล็กไฟฟ้าที่มีความยาวคลื่นต่าง ๆ กัน  สเปกตรัมที่มองเห็นได้คือแสง  เมื่อแสงขาวผ่านปริซึมจะเกิดการหักเหเป็นแสงสีต่างๆ  ซึ่งเรียกสเปกตรัมตั้งแต่ความยาวคลื่นน้อยไปหามากตามลำดับ ดังนี้  ม่วง  คราม  น้ำเงิน  เขียว  เหลือง  แสด  แดง

**อ้างอิง**

สเปกตรัมแม่เหล็กไฟฟ้า
ปราสาทสมบัติกัลยอสโตร

ปราสาทสมบัติคากริออสโทร (Rupan Sansei: Kariosutoro no Shiro The Castle of Cagliostro) เป็นภาพยนตร์อนิเมะในปี ค.ศ. 1979 ที่กำกับโดย ฮายาโอะ มิยาซากิ เป็นหนึ่งในภาพยนตร์ที่กล่าวถึง "จอมโจรลูแปง"
ปราสาทสมบัติคากริออสโทร อนิเมะเรื่องที่สองที่ถูกเขียนและกำกับโดย ฮายาโอะ มิยาซากิ (ซึ่งร่วมกำกับในทีวีซีรีส์ Lupin III ภาคแรก และกำกับ 2 ภาคหลัง) ก่อนที่จะก่อตั้งสตูดิโอจิบลิ Cagliostro เป็นเรื่องของ จอมโจรหนุ่มนาม Lupin III ผู้ซึ่งเป็นหลานของอาร์แซน ลูแปง ตัวละครชื่อดังของ มอริซ เลอบลังก์ แฟนๆ ของมังงะดั้งเดิมของ Lupin III ไม่ชอบใจภาพยนตร์เรื่องนี้นัก เมื่อลูแปงกลายเป็นคนที่มีบุคลิกต่างไปจากดั้งเดิมอย่างสิ้นเชีง

**เนื้อเรื่องย่อ**
ลูแปงกับจิเก็นคู่หู และโกเอม่อนนักรบซามูไรออกเดินทางเพื่อจัดการขบวนการทำแบงก์ปลอม ณ ปราการของเคานต์แห่งคากริออสโทร

**แหล่งข้อมูลอื่น**
  The Castle of Cagliostro-  Lupin III at Absolute Anime-  Lupin the 3rd (ภาษาอังกฤษและอิตาเลียน)-  Cagliostro mp3 fan commentary track date=2006-08-11 
หมวดหมู่:ภาพยนตร์ลูแปงที่ 3
หมวดหมู่:สตูดิโอจิบลิ
หมวดหมู่:การ์ตูนญี่ปุ่น
หมวดหมู่:อนิเมะ
ประเทศจาเมกา

จาเมกา (Jamaica; Jumieka) เป็นประเทศที่เป็นเกาะในภูมิภาคเกรตเตอร์แอนทิลลีส เกาะจาเมกาเป็นเกาะที่มีความยาว 240 กิโลเมตร และกว้าง 85 กิโลเมตร และตั้งอยู่ในทะเลแคริบเบียน มีระยะห่าง 635 กิโลเมตร ไปทางตะวันออกของอเมริกากลางแผ่นดินใหญ่ มีระยะห่าง 150 กิโลเมตร ไปทางใต้ของคิวบา และ 180 กิโลเมตร ไปทางตะวันตกของเกาะฮิสปันโยลาซึ่งเป็นที่ตั้งของเฮติและสาธารณรัฐโดมินิกัน โดยมีหมู่เกาะเคย์แมนอยู่ห่างไปทางตะวันตกเฉียงเหนือประมาณ 215 กิโลเมตร เกาะจาเมกามีขนาดใหญ่เป็นอันดับสามรองจากเกาะคิวบาและเกาะฮิสปันโยลา

**ศัพทมูลวิทยา**
ชื่อประเทศ "จาเมกา" นั้นมาจากการเรียกขานเกาะของชนพื้นเมืองตาอีโน (Taíno) ที่พูดภาษาอาราวัก (Arawakan) ที่เรียกเกาะนี้ว่า "ฌาเมคา" (Xaymaca) ซึ่งแปลได้เป็นสองความหมายคือ "ดินแดนแห่งใบไม้ผลิ" หรือ "แดนแห่งป่าและน้ำ" จาเมกาเคยตกอยู่ใต้อาณัติของจักรวรรดิสเปน ซึ่งเรียกเกาะนี้ว่า ซันเดียโก (Santiago) จากนั้นจึงตกอยู่ในการครอบครองของราชอาณานิคมอินดีสตะวันตกแห่งบริเตน (British Crown Colony of West Indies) ที่แปลงคำภาษาพื้นเมืองที่ใช้เรียกชื่อเกาะ จากฌาเมคา มาเป็นจาเมกาซึ่งกลายเป็นชื่อของเกาะและประเทศที่อยู่บนเกาะนั้นมาจนถึงทุกวันนี้ ประชากรของจาเมกาส่วนใหญ่ประกอบด้วยผู้สืบเชื้อสายมาจากทาสชาวแอฟริกา จาเมกายังเป็นประเทศที่ประชากรพูดและเขียนภาษาอังกฤษเป็นภาษาหลักมากที่สุดในทวีปอเมริกาทั้งเหนือ, กลางและใต้เป็นอันดับสาม รองจากสหรัฐอเมริกาและแคนาดา โดยทั่วไปแล้ว คนไทยมักอ่านออกเสียงผิดจาก "จาเมกา" เป็น "จาไมกา" (อ่านออกเสียงว่า จา-ไม-ก้า) เสียมากกว่

**อ้างอิง**

**อ่านเพิ่ม**
 url-status=dead  (pp. 45–83)- Ammar, N. "From Whence they came". Jamaica Journal.- Bahadur, Gaiutra. Coolie Woman: The Odyssey of Indenture. The University of Chicago (2014), 978-0-226-21138-1- url-status=live - Hall, D. "Bounties European Immigration with Special Reference of the German Settlement at Seaford Town, Parts 1 and 2". Jamaica Journal, 8, (4), 48–54 and 9 (1), 2–9.- Jacobs, H. P. (2003). Germany in Jamaica. Indian heritage in Jamaica. Jamaica Journal, 10, (2,3,4), 10–19,- pages=104–116- pages=2–10, 12- The Gleaner. Seaford Town Advertising Feature. 14 August 2003,  D7 date=18 August 2019 - D8 date=18 August 2019 .

**แหล่งข้อมูลอื่น**
 ข้อมูลรัฐบาล-  รัฐบาล-  Jamaica date=2021-06-21  at the Royal Family website-  Official website of the Jamaica Information Service-  สำนักงานคณะรัฐมนตรี date=29 April 2011 -  Chief of State and Cabinet Members
 ข้อมูลทั่วไป-  Jamaica. The World Factbook. Central Intelligence Agency.-  Jamaica from UCB Libraries GovPubs- Regional/Caribbean/Jamaica-  Jamaica from the BBC News- Jamaica-  National Library of Jamaica date=13 December 2013  materials in the  Digital Library of the Caribbean-  JAMAICA VIRTUAL TOUR IN HD – many locations around the island-  Key Development Forecasts for Jamaica from International Futures

จ
จ
หมวดหมู่:เกาะในทะเลแคริบเบียน
หมวดหมู่:อดีตอาณานิคมของอังกฤษ
หมวดหมู่:อดีตอาณานิคมของสเปน
หมวดหมู่:รัฐและดินแดนที่ก่อตั้งในปี พ.ศ. 2505
อจละ

อจละ (अचल, "ไม่หวั่นไหว) หรือ อจลนาถ (अचलनाथ, "ท้าวผู้ไม่หวั่นไหว") หรือ อารยาจลนาถ (आर्याचलनाथ, "ท้าวผู้ไม่หวั่นไหวผู้ยิ่งใหญ่") เป็นโกรธวิฆนันตกะและธรรมปาลในศาสนาพุทธ ปรากฏเป็นหลักในวัชรยานกับพุทธแบบเอเชียตะวันออก
ดั้งเดิมแล้ว อจละเป็นเทวดาองค์รองที่มีหน้าที่เป็นทูตหรือผู้ช่วยของพระไวโรจนพุทธะ ต่อมาอจละจึงกลายมาเป็นเทวดาที่มีจารีตบูชาตนเองในฐานะผู้กำจัดอุปสรรคหรือผู้ทำลายความชั่ว จนในที่สุดบางจารีตเชื่อว่าอจละเป็นปางโกรธ ดุร้าย ของพระไวโรจนพุทธะ, พระอักโษภยพุทธะ หรือ พระโพธิสัตว์มัญชุศรี ในคัมภีร์ยุคหลังยังปรากฏการเรียกอจละว่า จัณฑโรษณะ (चण्डरोषण; Caṇḍaroṣaṇa, "ผู้ดุร้ายรุนแรง") หรือ จัณฑมหาโรษณะ (चण्डमहारोषण; Caṇḍamahāroṣaṇa, "ผู้รุนแรงที่ดุร้าย") โดยสองนามหลังปรากฏมากในเนปาลและทิเบต
ในพุทธแบบตะวันออกนิกายเจินเหยียนถือว่าอจละเป็นหนึ่งในวิทยราชทั้งห้าแห่งครรภโกษธาตุ อจละจึงมีสถานะที่สำคัญทั้งในครรภโกษธาตุมณฑลและวัชรธาตุมณฑล (มณฑลเรียวไก) ในพุทธแบบจีนเรียกอจละว่า ปู้ต้งหมิงหวัง (不動明王, "ราชาแห่งปัญญาผู้ไม่หวั่นไหว", คำแปลภาษาจีนจาก อจลวิทยราช) ส่วนในญี่ปุ่นเรียกว่า ฟูโดเมียวโอ (Fudō Myōō) ซึ่งเป็นการออกเสียงแบบ องโยมิ จากชื่อในภาษาจีน

**อ้างอิง**
หมวดหมู่:เทวดาในศาสนาพุทธ
หมวดหมู่:วัฒนธรรมญี่ปุ่น
ตลาด

ตลาดสดในสิงคโปร์
สินค้ากัน ในภาษาทั่วไป ตลาดหมายความรวมถึงสถานที่ที่มนุษย์มาชุมนุมกันเพื่อค้าขาย ในทางเศรษฐศาสตร์ ตลาดหมายถึงการแลกเปลี่ยนซื้อขาย โดยไม่มีความหมายของสถานที่ทางกายภาพ 
การค้าขายของไทยสมัยก่อนนั้น เน้นทางน้ำเป็นหลัก เพราะการคมนาคมทางน้ำเป็นการคมนาคมหลักของคนไทย ซึ่งอาจจะเห็นได้จากการมีตลาดน้ำต่าง ๆ ในสมัยรัตนโกสินทร์
เป็นการเปิดโอกาสให้คนในชุมชนได้ดำเนินกิจกรรมการแลกเปลี่ยน ซื้อขายสินค้าและบริการตามความถนัดของแต่ละครอบครัว เป็นแหล่งรายได้ที่สุจริตของแต่ละครอบครัว เกิดการหมุนเวียนเศรษฐกิจภายในชุมชนรวมถึงจากภายนอกเข้าสู่ชุมชนด้วย และยังก่อให้เกิดความสัมพันธ์อันดีในระดับชุมชน รวมถึงการช่วยธำรงรักษาวัฒนธรรมประเพณีในชุมชน ในกรณีของชุมชนที่มีวัฒนธรรมความเป็นมา จากการที่กลุ่มคนในชุมชนมีการสร้างปฏิสัมพันธ์อันดีด้วยกัน

**ประวัติศาสตร์**

**ตลาดไทยก่อนสมัยรัตนโกสินทร์**

**ในสมัยสุโขทัย**
ในสมัยสุโขทัยนั้น ได้มีข้อความในจารึกว่า "เบื้องตีนนอนสุโขทัยนี้ มีตลาดปสาน มีพระอจนะ มีปราสาท มีป่าหมากพร้าว มีป่าหมากลาง มีไร่นา มีถิ่นฐาน มีบ้านใหญ่บ้านเล็ก" ซึ่งแสดงถึงว่าตลาด มีมาตั้งแต่ในสมัยโบราณแล้ว

**ในสมัยกรุงศรีอยุธยา**
ตลาดในสมัยกรุงศรีอยุธยามีทั้งทางบกและทางน้ำ โดยตลาดน้ำจะตั้งอยู่ตามบริเวณท้องน้ำหรือปากน้ำต่างๆ เหล่าพ่อค้าแม่ค้าก็จะขนของมาขาย ส่วนตลาดบกจะตั้งอยู่ตามแหล่งชุมชนโดยตั้งชื่อตามสินค้าที่วางขาย และตลาดขายสินค้าต่างๆในกรุงศรีอยุธยาจะเรียกกันว่าป่า เช่น ป่าตะกั่วขายลูกแหและสิ่งที่ทำมาจากตะกั่ว , ป่าผ้าไหมขายผ้าไหม , ป่ามะพร้าวขายมะพร้าว , ป่าสังคโลกขายชามสังคโลก , ป่าฟูกขายสินค้าเครื่องนอน เป็นต้น

**ประเภทของตลาด**

**ตลาดน้ำ**
ตลาดน้ำ หรือ ตลาดเรือ เกิดขึ้นตามลำคลองที่เป็นแหล่งชุมนุมใหญ่ๆของคนไทย นอกจากชาวบ้านในยุคต้นกรุงรัตนโกสินทร์จะค้าขายกันในเรือแล้ว มีการสร้างเรือนแพรับฝากขายสินค้านานาชนิดอีกด้วย เช่น ย่านคลองบางปะกอก ย่านท่าเตียน ย่านคลองมหานาค ย่านวัดไทร ตลาดน้ำตลิ่งชัน ตลาดน้ำดำเนินสะดวก ตลาดน้ำดอนหวาย ตลาดน้ำอัมพวา ตลาดน้ำ4ภาค ตลาดน้ำอโยธยา ตลาดน้ำบางน้ำผึ้ง ตลาดน้ำวัดลำพญา  เป็นต้น เมื่อการค้าขายคับคั่งจอแจมากขึ้นในทางน้ำ ก็เริ่มขยับขยายมาขายบนบก ซึ่งเราเรียกกันว่า "ตลาดบก"

**ตลาดบก**
ตลาดบก เกิดขึ้นเมื่อ พระบาทสมเด็จพระจอมเกล้าเจ้าอยู่หัว รัชกาลที่ 4 ได้ทำสนธิสัญญาเบาริ่งกับประเทศอังกฤษ ในสมัย พ.ศ. 2398 ย่านการค้าขายที่คับคั่งทางแม่น้ำลำคลองก็ย้ายขึ้นมาบนบก ตามแผนพัฒนาประเทศของพระองค์ มีการสร้างถนน และตึกรามบ้านช่อง การเกิดตลาดบกเกิดขึ้นในยุคสมัยของพระองค์ โดยมีตลาดนางเลิ้งเป็นตลาดบกแห่งแรกอย่างเป็นกิจลักษณะของประเทศไทย มีห้างร้านที่ค้าขายเกิดขึ้นมากมายบนถนนเจริญกรุง ถนนสี่พระยา ถนนตะนาว

**ตลาดเทศกาล**
ตลาดเทศการ (Trade fair) เป็นการนำผลิตภัณฑ์และบริการต่างๆ มาจำหน่ายและแสดงตัวอย่างในพื้นที่กว้าง มักจะมีการจัดขึ้นที่สถานที่กว้าง เช่น ศูนย์การค้า ห้องประชุม หรือสนามบิน เพื่อเป็นการแสดงผลิตภัณฑ์ของบริษัทหรือผู้ผลิตต่างๆ ให้แก่ผู้สนใจ ซึ่งมักจะเป็นการจัดขึ้นเป็นประจำทุกปี หรือบางครั้งจะเป็นการจัดขึ้นระยะสั้นๆ ตามงบประมาณของผู้จัดงาน

**ดเพิ่ม**
 รายชื่อตลาดในประเทศไทย- รายชื่อตลาดในกรุงเทพมหานคร

**อ้างอิง**
หมวดหมู่:ตลาด
หมวดหมู่:พระราชโอรสในรัชกาลที่ 4

ดูเพิ่ม: พระราชธิดาในรัชกาลที่ 4
หมวดหมู่:รัชกาลที่ 4
4
หมวดหมู่:พระราชบุตรในรัชกาลที่ 4
หมวดหมู่:พระราชโอรสในพระมหากษัตริย์ไทย
ทับ (เครื่องหมายวรรคตอน)

ทับ ( / ) เป็นเครื่องหมายวรรคตอนสากลอย่างหนึ่ง มีลักษณะเป็นเส้นตรงเอียงลงทางซ้าย

**การใช้ทับ**
 ใช้แบ่งคำออกเป็นสองส่วน อ่านว่า ทับ
** บ้านเลขที่ 543/78
** ที่ ศธ 14/2549
** ป. 4/1 (ชั้นประถมศึกษาปีที่ 4 ห้อง 1)- นิยมใช้เป็นตัวคั่นวันที่ในภาษาไทย
** 31/12/2549 (วันที่ 31 ธันวาคม พ.ศ. 2549)- ใช้ในความหมายว่า หรือ ในประโยค
** โปรดเขียน ภาษาไทย/ภาษาอังกฤษ (ให้เลือกเขียนภาษาไทย หรือ ภาษาอังกฤษ)- ใช้ย่อคำที่ยาวๆ พบมากในภาษาอังกฤษ
** n/a (not applicable, not available = ไม่มีข้อมูล)
** w/o (without = ปราศจาก)- ในทางคณิตศาสตร์ ใช้ในการเขียนเศษส่วน หรือใช้แทนการหาร (ดูเพิ่มที่ ซอลิดัส)
** 3/8 (เศษสามส่วนแปด) - ใช้เป็นเครื่องหมายแบ่งไดเรกทอรีของระบบไฟล์ในคอมพิวเตอร์ และ URL
*** /home/joe/pictures/image.jpg- ในการใช้งานไออาร์ซี ใช้ในการรับคำสั่ง
** /join หมายถึงใช้คำสั่ง "join"- ใช้ในการแสดงเสียงหรือคำอ่าน ซึ่งอาจจะเป็นสัทอักษรสากลหรือไม่ก็ได้
** ภาษาไทย /pʰaːsaːtʰaj/
หมวดหมู่:เครื่องหมายวรรคตอน
โตนเลสาบ

แผนที่ของโตนเลสาบ หรือ ทะเลสาลเขมร
ทะเลสาบเขมร หรือ โตนเลสาบ (បឹងទន្លេសាប บึงทนฺเลสาบ) เป็นทะเลสาบน้ำจืดที่ใหญ่ที่สุดในเอเชียตะวันออกเฉียงใต้ ตั้งอยู่บริเวณตรงกลางของประเทศกัมพูชา มีพื้นที่ประมาณ 7,500 ตารางกิโลเมตร ความลึกโดยเฉลี่ยอยู่ที่ 10 เมตร และเมื่อถึงฤดูน้ำหลาก น้ำจะท่วมพื้นที่บริเวณรอบ ๆ ทำให้โตนเลสาบขยายตัวออกกว้างมากถึง 6 เท่า ทะเลสาบเขมรเกิดจากแม่น้ำโขงซึ่งไหลผ่านมีความยาวถึง 500 กิโลเมตร ครอบคลุมพื้นที่ 5 จังหวัดของกัมพูชา ได้แก่ จังหวัดกำปงธม จังหวัดกำปงฉนัง จังหวัดโพธิสัตว์ จังหวัดพระตะบอง และจังหวัดเสียมราฐ เป็นทะเลสาบที่มีปลาน้ำจืดชุกชุมมากแห่งหนึ่งประมาณ 300 ชนิด จึงมีชาวกัมพูชาเป็นจำนวนมากที่ประกอบอาชีพประมงในบริเวณทะเลสาบแห่งนี้
ทะเลสาบเขมรยังเป็นที่ที่ค้นพบพระแสงขรรค์ชัยศรี หนึ่งในเครื่องราชกกุธภัณฑ์ไทย

**อ้างอิง**

**แหล่งข้อมูลอื่น**
หมวดหมู่:ภูมิศาสตร์กัมพูชา
ขเมร
หมวดหมู่:พระราชโอรสในรัชกาลที่ 5

ดูเพิ่ม: พระราชธิดาในรัชกาลที่ 5
หมวดหมู่:รัชกาลที่ 5
5
หมวดหมู่:พระราชบุตรในรัชกาลที่ 5
หมวดหมู่:พระราชโอรสในพระมหากษัตริย์ไทย
วัต

WaT วัตโตะ (watto) คือกลุ่มนักร้องและนักแต่งเพลงดูโอจากประเทศญี่ปุ่น คือ เออิจิ เวนท์ซ และ เท็ปเป โคอิเคะ โดยชื่อวงนำชื่อของสมาชิกทั้ง 2 คนมาผสมกัน(Wentz and Teppei) ทั้ง 2 เริ่มเล่นดนตรีด้วยกันในปี 2002 โดยการแสดงสดตามถนนโดยมีกีตาร์เป็นเครื่องดนตรีที่ติดตัวเท่านั้น และในบางครั้ง เท็ปเปจะเล่นหีบเพลงเป่าฮาร์โมนิกาด้วย ในปี 2005 พวกเขาปล่อยเพลงแรกออกมาในชื่อ "Boku No Kimochi" หรือ My Feeling ซึ่งช่วยสร้างกระแสนิยมในหมู่ผู้ที่รักในดนตรีที่มีต้นกำเนิดจากประเทศญี่ปุ่นอย่างมาก วัตอยู่ในสังกัด ยูนิเวอร์แซลมิวสิก เอ แอนด์ เอ็ม  

**สมาชิก**
 เอจิ เวนซ์ (ウエンツ瑛士): เกิดวันที่ 8 ตุลาคม ค.ศ. 1985 จากจังหวัดโตเกียว เป็นลูกครึ่งญี่ปุ่น อเมริกา เยอรมัน เป็นที่รู้จักจากการเป็น ผู้ให้ความบันเทิงและนักแสดงที่มีอารมณ์ขัน เขาเข้าวงการตั้งแต่อายุ 4 ขวบ และได้รับงานเป็น นักแสดง นายแบบ พิธีกร เรื่อยมา ถึงแม้เอจิจะเป็นลูกครึ่งชาวตะวันตก แต่เขาไม่สามารถสื่อสารโดยภาษาอังกฤษได้ดีนัก เขาเคยสอบตกในวิชาภาษาอังกฤษด้วย แต่อย่างไรก็ตามเขากลับมีความสามารถพิเศษทางด้านภาษาญี่ปุ่น โดยเฉพาะอย่างยิ่งการเขียนตัวอักษรจีนคันจิ
เอจิ เป็นนักร้องนำของวง เขาสามารถเล่นกีตาร์, เบส, คีย์บอร์ด(เปียโน), แทมโบรีน ได้ด้วย- เทปเป โคอิเคะ (小池徹平) : เกิดวันที่ 5 มกราคม ค.ศ. 1986 จากจังหวัดโอซาก้า เป็นที่รู้จักในฐานะนักแสดงที่มีชื่อเสียงคนหนึ่งของประเทศญี่ปุ่นผ่านผลงานละครและภาพยนตร์มาแล้วมากมาย เริ่มจากการชนะการประกวด super boy junior contest เมื่อ ปี 2001 ครั้งที่ 14 แล้วเขาจึงเริ่มเข้าสู่วงการบันเทิงอย่างจริงจัง 
เทปเป เป็นนักร้องนำของวง เขาสามารถเล่นกีตาร์และ หีบเพลงฮาร์โมนิกา

**ผลงาน**

**Single**
 僕のキモチ Boku no Kimochi หรือ My Feelings 02-11-2005- 5センチ。  5cm  25-01-2006- Hava Rava 02-08-2006 - Ready Go! 01-11-2006- Bokura no Love Story (ボクラノLove Story, Our love story?) 06-12-2006- ラッキーでハッピー/君に贈る歌 14-02-2007- Awaking　Emotion 8/5/my brand new way 25-04-2007- 夢の途中 (Yume no Tochuu) 16-01-2008- 時を越えて～Fantastic World～  (Toki o Koete～Fantastic World～) 23-04-2008
*「36℃」 (Sanjuurokudo C) 29-10-2008
*君が僕にKissをした 28-07-2010
*24/7 ～もう一度～ 09-08-2010

**Album**
 卒業TIME ~僕らのはじまり 01-03-2006- 小池徹平「pieces」27.06.2007- WaT Collection 28-11-2007

**DVD**
 WaT Entertainment Show 2006 ACT“do”LIVE Vol.4 26-04-2006- My Favorite Girl　-The Movie- 20.12.2006- WaT　Music Video Collection 28.05.2008- WaT LIVE TOUR 2008“凶×小吉＝大吉TOUR” ＠日比谷野外大音楽堂 30.07.2008

**แหล่งข้อมูลอื่น**
  เว็บไซต์หลัก-  เว็บไซต์ของวง-  เว็บไซต์ของเอจิ-  เว็ปไซต์ของเทปเป
หมวดหมู่:กลุ่มดนตรีสัญชาติญี่ปุ่น
หมวดหมู่:ศิลปินสังกัดยูนิเวอร์แซลมิวสิกเจแปน
น้ำมันเบนซิน

โถที่มีน้ำมันเบนซิน
สินค้าอันตราย ประเภท 3 ของเหลวไวไฟ น้ำมันเบนซิน
น้ำมันเบนซิน ในสหรัฐและแคนาดาเรียกว่า แกโซลีน (gasoline หรือ gas) ในประเทศเครือจักรภพอังกฤษเรียกว่า เพทรอล (petrol ย่อมาจาก petroleum spirit) เป็นน้ำมันเชื้อเพลิงสำหรับใช้กับเครื่องยนต์สันดาปภายใน ชนิดเครื่องยนต์เบนซิน ซึ่งใช้หัวเทียนในการจุดระเบิดภายในเครื่องยนต์
น้ำมันเบนซินได้มาจากการนำน้ำมันองค์ประกอบที่ได้จากกระบวนการกลั่นน้ำมัน นำมาผสมสารเพิ่มคุณภาพและสารเติมแต่ง เช่น MTBE, เอทานอล และสีย้อม
การวัดคุณภาพของน้ำมันเบนซิน ใช้ค่าออกเทน ซึ่งในสมัยก่อนใช้วิธีเติมตะกั่วลงไปเพื่อปรับค่าออกเทน แต่ต่อมาได้วิจัยพบว่าเป็นอันตรายต่อระบบประสาทของมนุษย์ ปัจจุบันจึงได้ใช้สาร MTBE (Metyl Tertiary Butyl Ether) แทน และมีชื่อเรียกในประเทศไทยว่า น้ำมันไร้สารตะกั่ว
ในประเทศไทย เรียกน้ำมันเชื้อเพลิงชนิดนี้ว่าเบนซิน (Benzin, Bensin) ตามอย่างประเทศแถบยุโรป เช่น สแกนดิเนเวีย เยอรมนี
น้ำมันเบนซิน
ส่วนประกอบ paraffin, aromatic, olefins และ ส่วนผสมจากกระบวนการปรับปรุงคุณภาพ ได้แก่ 
- LSR
- Catalytic reformat
- Catalytic cracked gasoline
- Thermally cracked gasoline
- Hydro cracked gasoline
- Alkylate
- Polymerized gasoline
- Isomerizes gasoline 
สารเติมแต่งที่สำหรับ gasoline
- Antiknock compound ใส่เพื่อเพิ่มค่าออกเทน ซึ่งเมื่อก่อนจะใช้สารพวกตะกั่วแต่ปัจจุบันยกเลิกแล้ว จึงหันมาใช้พวก organo-manganese compound แทน
- Anti- Oxidant ใส่เพื่อป้องกันการเกิดยางเหนียว
- Oxygenates จะช่วยลดปริมาณคาร์บอนและช่วยเพิ่มปริมาณออกซิเจนในน้ำมัน นอกจากนั้นยังช่วยเพิ่มค่าออกเทน
- Paint ใส่เพื่อช่วยแยกเกรดของน้ำมัน
- Detergent และ Dispersant จะช่วยให้เครื่องยนต์สะอาด ซึ่งจะเป็นสารพอลิเมอร์ชนิดพิเศษ วัตถุ
สูตรการผลิตน้ำมันเบนซินคุณภาพสูง
1.เก็บต้นข้าวที่เพิ่งเก็บเกี่ยวมา
2.นำต้นข้าวมาย่อยสลายด้วยกรด H++SbF6
3.นำก๊าซที่ได้มาผ่านการฉายรังสียูเรเนี่ยม และขั้นตอนต่อไปนี้อยู่ภายใต้การฉายรังสีทั้งหมด
4.เติมแก๊สแอมโมเนียลงไป
5.เติมไอน้ำลงไป
6.เติมแก๊สคาร์บอนไดออกไซด์ลงไป
7.เติมสารเคมี Dicamba C8H8Cl2O6 ลงไป
8.เกิดกระบวนการ Oxidase กลายเป็นน้ำมันเบนซิน

**แหล่งข้อมูลอื่น**
  EFOA date=2017-10-26 -  CNN/Money: Global gas prices-  EEP: European gas prices-  Transportation Energy Data Book-  Energy Supply Logistics Searchable Directory of US Terminals-  2011 NACS Annual Fuels Report date=2011-02-22 -  Definition of basic terms, Graphs of Gas prices. all in Slovak language-  Gasoline from Vinegar | MIT Technology Review-  High octane fuel, leaded and LRP petrol — article from robotpig.net
รูปภาพ
*" Down the Gasoline Trail" Handy Jam Organization, 1935 (Cartoon)
หมวดหมู่:ผลิตภัณฑ์ปิโตรเลียม
มุมไบ

มุมไบ (मुंबई, pron) หรือรู้จักในชื่อ บอมเบย์ (Bombay, eɪ, ชื่อทางการจนถึงปี 1995) เป็นเมืองหลวงของรัฐมหาราษฏระ ประเทศอินเดีย สหประชาชาติระบุไว้ในปี 2018 ว่ามุมไบเป็นเมืองที่มีประชากรมากที่สุดในประเทศอินเดียเป็นอันดับสองรองจากเดลี และเป็นอันดับที่เจ็ดของโลก ด้วยประชากรราว 20 ล้านคน ข้อมูลจากสำมะโนประชากรปี 2011 มุมไบเป็นเมืองหลวงทางการเงินและเป็นเมืองที่มีประชากรมากที่สุดในประเทศอินเดีย (ในเขตตัวเมือง) ด้วยประชากรจำนวน 12.5 ล้านคนที่อาศัยภายในเขตมุมไบและปริมณฑล มุมไบเป็นศูนย์กลางของภูมิภาคเขตเมืองมุมไบ เขตเมืองที่มีประชากรหนาแน่นที่สุดเป็นอันดับหกของโลก ด้วยประชากรมากกว่า 23 ล้านคน มุมไบตั้งอยู่บนชายฝั่งโกนกานทางตะวันตกของอินเดีย และมีอ่าวธรรมชาติที่ลึกลงไป ในปี 2008 มุมไบได้รับการตั้งชื่อว่าเป็นเมืองอัลฟาโลก มุมไบเป็นเมืองที่มีจำนวนของเศรษฐีและ มหาเศรษฐี มากที่สุดในประเทศอินเดีย  ในเมืองมุมไบมีแหล่งมรดกโลกอยู่สามแห่ง คือ ถ้ำเอลิฟันตา, สถานีฉัตรปตีศิวาจี และ กลุ่มอาคารสถาปัตยกรรมอาร์ตเดโคและวิคตอเรียน
มุมไบดั้งเดิมนั้นประกอบขึ้นมาจากเกาะเจ็ดเกาะซึ่งเป็นที่อยู่ของชาวโกลีที่พูดภาษามราฐี และอยู่ภายใต้การปกครองของจักรวรรดิพื้นถิ่นต่าง ๆ เป็นเวลานับศตวรรษก่อนจะถูกยึดครองโดยจักรวรรดิโปรตุเกส ซึ่งต่อมาได้ถูกขายให้กับบริษัทอินเดียตะวันออก ต่อมาในปี 1661 เมื่อกษัตริย์ชาลส์ที่สองแห่งอังกฤษอภิเษกสมรสกับพระนางกาตารีนาแห่งบรากังซา เกาะทั้งเจ็ดของบอมเบย์รวมถึงท่าเรือตันเกียร์ได้ถูกยกให้ในฐานะสินสอด ในช่วงกลางศตวรรษที่ 18 บอมเบย์ได้ถูกเปลี่ยนแปลงรูปร่างโดยโครงการ ฮอร์นบี เวลเลิร์ด ที่ซึ่งมีการถมผืนดินขึ้นมาระหว่างเกาะทั้งเจ็ด ซึ่งมีการก่อสร้างถนนและทางรถไฟสายสำคัญ, โครงการสร้างแผ่นดินข้นบนผืนน้ำ จนเสร็จสมบูรณ์ในปี 1845 ได้ทำให้บอมเบย์กลายเป็นเมืองท่าสำคัญบนทะเลอาหรับ บอมเบย์ในศตวรรษที่ 19 เต็มไปด้วยการพัฒนาทางเศรษฐกิจและการศึกษา ในช่วงต้นศตวรรษที่ 20 ยังเป็นฐานที่แข็งแรงให้กับขบวนการเอกราชอินเดีย หลังอินเดียได้รับเอกราชในปี 1947 บอมเบย์ได้ถูกรวมเข้าเป็นรัฐบอมเบย์ ต่อมาในปี 1960 ภายหลังการเคลื่อนไหวของขบวนการสามยุกต์มหาราษฏร จึงได้ตั้งรัฐใหม่ในชื่อรัฐมหาราษฏระ และมีบอมเบย์เป็นเมืองหลวง

**อ้างอิง**

**แหล่งข้อมูลอื่น**
  Official website of the Municipal Corporation of Greater Mumbai-  Official City Report date=2009-03-10 
หมวดหมู่:อดีตอาณานิคมของโปรตุเกส

หมวดหมู่:เมืองหลวงของรัฐและดินแดนสหภาพในประเทศอินเดีย
สะพานหัน

สะพานหัน
สะพานหัน เป็นสะพานขนาดเล็ก ตั้งอยู่ในย่านสำเพ็ง แขวงจักรวรรดิ เขตสัมพันธวงศ์ ทอดข้ามคลองรอบกรุงหรือคลองโอ่งอ่าง ชื่อนี้เรียกตามจาก ลักษณะของตัวสะพานที่ สมัยก่อนนั้นจะเป็นไม้แผ่นเดียวพาดข้ามคลอง ปลายข้างหนึ่งตรึงแน่นกับที่ ส่วนอีกข้างจะไม่ตอกติด จับหันไปมาได้เพื่อให้เรือแล่นผ่าน 
ต่อมาในสมัยรัชกาลที่ 4 โปรดเกล้าฯ ให้สร้างใหม่เป็นสะพานโครงเหล็กพื้นไม้ จนถึงสมัยรัชกาลที่ 5 ได้เปลี่ยนทำเป็นแบบสะพานริอัลโตที่นครเวนิส และที่ปองเตเวกคิโอ เมืองฟลอเรนซ์ ประเทศอิตาลี คือ เป็นสะพานไม้โค้งกว้าง สองฟากสะพานมีห้องแถวเล็ก ๆ ให้เช่าขายของ ส่วนตรงกลางเป็นทางเดิน สำหรับตัวสะพานปัจจุบัน ได้สร้างใหม่ขึ้นแทนของเก่าที่ชำรุด ในปี พ.ศ. 2505

**ระเบียงภาพ**

**อ้างอิง**
 สมบัติ พลายน้อย. เล่าเรื่องบางกอก, พิมพ์ครั้งที่ 5. กรุงเทพฯ:บำรุงสาสน์, 2535 - ณัฐชยา. คู่มือนักชอป จะซื้อซะอย่าง, พิมพ์ครั้งที่ 1. กรุงเทพฯ:สารคดี, 2546

**แหล่งข้อมูลอื่น**
100.503351
หัน
หัน
ฮาคัน ชือคืร์

ฮาคัน ชือคืร์ (Hakan Şükür; เกิด 1 กันยายน พ.ศ. 2514) เป็นนักการเมืองและอดีตนักฟุตบอลอาชีพชาวตุรกี เคยเล่นให้กับทีมชาติตุรกีนัดที่ 100 ในนัดที่แข่งขันรอบคัดเลือกกับทีมชาติยูเครน ชือคืร์เล่นให้กับกาลาทาซาไรอยู่ 8 ฤดูกาลจนกระทั่งในปี 2543 ได้ย้ายมาเล่นอินเตอร์มิลานในเซเรียอา และเล่นให้กับปาร์มาในช่วงสั้น ๆ และได้ย้ายเล่นให้กับแบล็กเบิร์นโรเวอส์ในพรีเมียร์ลีก ก่อนที่จะกลับมาเล่นให้กับกาลาทาซาไรอีกครั้งในปี พ.ศ. 2546 ใน ฟุตบอลโลก 2002 ชือคืร์ได้นำทีมเข้าสู่รอบรองชนะเลิศและชนะทีมชาติเกาหลีใต้ ทำให้ทีมชาติตุรกีได้เป็นอันดับที่ 3 ในนัดนี้ชือคืร์ได้ทำสถิติยิงประตูเร็วที่สุดในฟุตบอลโลก โดยยิงประตูในวินาทีที่ 11
1971
หมวดหมู่:นักฟุตบอลชาวตุรกี
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในเซเรียอา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:กองหน้าฟุตบอล
หมวดหมู่:ชาวตุรกีเชื้อสายแอลเบเนีย
หมวดหมู่:บุคคลจากจังหวัดซาคาร์ยา
กรุงชิง

กรุงชิง เป็นที่ราบสูงแห่งหนึ่งของทิวเขาหลวง มีเขาต่าง ๆ เช่น เขายอดเหลือง เขากลบ เขาวังไฟ รายล้อม จึงเรียกที่ราบนี้ว่า "อ่าวกรุงชิง" หมายถึงที่ราบสูงในวงล้อมของภูเขา
มีเนื้อที่ประมาณ 100,000 ไร่ น้ำตกกรุงชิงเป็นน้ำตกที่สวยงามและสำคัญของอุทยานแห่งชาติเขาหลวง สถานที่ท่องเที่ยวที่เลื่องชื่อคือ น้ำตกกรุงชิง ตั้งอยู่ในตำบลกรุงชิง อำเภอนบพิตำ จังหวัดนครศรีธรรมราช
ชื่อ "กรุงชิง" มาจากคำว่า "ต้นชิง" ซึ่งเป็นพันธุ์ไม้ตระกูลปาล์มชนิดหนึ่งที่มีอยู่มากในเขตนี้ น้ำตกกรุงชิงมีอยู่ 7 ชั้น ได้แก่ 1. หนานมัดแพ 2. หนานฝนแสนห่า 3. หนานปลิว 4. หนานโจน 5. หนานจน 6. หนานต้นตอ 7. หนานวังเรือบิน ชั้นที่สวยที่สุด ได้แก่ "หนานฝนแสนห่า" เพราะน้ำตกจากหน้าผาสูงชันประมาณ 100 เมตร กระแสน้ำแผ่เป็นผืนกว้างกระจายออกเป็นละออง เหมือนม่านฝน ไม่จับกันเป็นเกลียวน้ำดังน้ำตกทั่วไป จีงเรียกว่า "ฝนแสนห่า"
น้ำตกชั้นนี้ยังมีความสำคัญที่ปรากฏอยู่หลังธนบัตรราคา 1,000 บาทของไทยอีกด้วย (บางฉบับ) จากหน่วยพิทักษ์อุทยานแห่งชาติเขาหลวง ที่ ขล.3 ถึงหนานฝนแสนห่าระยะทาง 3.8 กิโลเมตร การเดินทางโดยการเดินตามเส้นทางเดิน เป็นเส้นทางศึกษาธรรมชาติ มีร่องรอยสัตว์ป่าให้ชมตลอดเส้นทาง ซึ่งแสดงถึงความอุดมสมบูรณ์ของป่า บริเวณน้ำตกกรุงชิง มีที่พักและสถานที่สำหรับเล่นแคมป์ไฟ มีร้านค้าและร้านอาหารตั้งอยู่เชิงเขา การเดินทางจากตัวเมือง ใช้เส้นทางหลวงสายนครศรีธรรมราช-พรหมคีรี (ทางหลวงหมายเลข 4016) ถึงสามแยกนาเหรงเลี้ยวซ้ายไปถึงอำเภอนบพิตำแล้วเลี้ยวขวา (ทางหลวงหมายเลข 4186) ระยะทาง 70 กิโลเมตร
หมวดหมู่:ภูมิศาสตร์ของจังหวัดนครศรีธรรมราช
โรเจอร์ มิลลา

อัลเบิร์ต โรเจอร์ มิลลา (Albert Roger Milla) (เกิด 20 พฤษภาคม พ.ศ. 2495 ที่เมืองยาอุนเด) นักฟุตบอลจากประเทศแคเมอรูน ถึงแม้ว่า โรเจอร์ มิลลา ได้เริ่มเล่นให้ทีมชาติแคเมอรูนครั้งแรกในปี พ.ศ. 2521 ลงเล่นฟุตบอลโลกครั้งแรกในปี พ.ศ. 2525 แต่มีชื่อเสียงในฟุตบอลโลก 1990 และฟุตบอลโลก 1994 ในการแข่งขันที่สหรัฐอเมริกา โรเจอร์ มิลลา ได้ทำประตูของเขาในขณะที่อายุ 62 ปี 34 วัน ทำให้เป็นสถิติฟุตบอลโลก นักฟุตบอลที่อายุสูงสุดที่ทำประตูได้ ในนัดที่แข่งกับทีมชาติรัสเซีย
ชีวิตในช่วงเด็กของ โรเจอร์ มิลลา ได้ย้ายที่อยู่บ่อยเนื่องจากพ่อทำงานสร้างทางรถไฟ เริ่มเล่นฟุตบอลครั้งแรกเมื่ออายุ 13 ปี ให้กับสโมสร เอแคลร์ เมื่ออายุ 25 ปี ได้นำทีม ตงแนร์ เป็นแชมป์ ในปี พ.ศ. 2520 (1977) โรเจอร์ มิลลาได้ไปยุโรปและเล่นให้กับสโมสร วาล็องเซียนส์ ในฝรั่งเศส แต่ไม่ได้ลงเล่นตลอดเวลา 2 ปี และได้ย้ายต่อไปที่  อาแอส โมนาโก และ บาสเตีย จนในที่สุดได้ย้ายไปเล่นให้กับ  แซงต์-เอเตียง ในปี พ.ศ. 2527 และมีชื่อเสียงในช่วงนี้ และได้ย้ายต่อไปเล่นให้กับ มงต์เปลลิเยร์ ในช่วง 2529-2532 
ในปี พ.ศ. 2547 โรเจอร์ มิลลา ได้มีชื่ออยู่ใน ฟีฟ่า 100 รายชื่อนักฟุตบอลยอดเยี่ยม 125 คน ที่เลือกโดยเปเล่
1952
หมวดหมู่:นักฟุตบอลชาวแคเมอรูน
หมวดหมู่:กองหน้าฟุตบอล
หมวดหมู่:ฟีฟ่า 100
หมวดหมู่:บุคคลจากยาอุนเด
หมวดหมู่:ผู้เล่นสโมสรฟุตบอลวาล็องเซียน
หมวดหมู่:ผู้เล่นอาแอ็ส มอนาโก
หมวดหมู่:ผู้เล่นสโมสรกีฬาบัสตียา
หมวดหมู่:ผู้เล่นอาแอ็ส แซ็งเตเตียน
หมวดหมู่:ผู้เล่นมงเปอลีเย อัชแอ็สเซ
หมวดหมู่:ผู้เล่นสโมสรฟุตบอลมาดูรายูไนเต็ด
หมวดหมู่:ผู้เล่นสโมสรฟุตบอลปูตราซามารินดา
เพียงความเคลื่อนไหว

right
เพียงความเคลื่อนไหวเป็นกวีนิพนธ์ของเนาวรัตน์ พงษ์ไพบูลย์  ตีพิมพ์ในนิตยสารต่าง ๆ ในช่วงปี พ.ศ. 2516 - 2522 และพิมพ์รวมเล่มครั้งแรก พ.ศ. 2517 เนื้อหากล่าวถึงเหตุการณ์ 14 ตุลาคม พ.ศ. 2516 ซึ่งขบวนการนักศึกษาประชาชนได้เรียกร้องรัฐธรรมนูญ และขยายตัวเป็นการเคลื่อนไหวเพื่อความเป็นธรรมด้านต่าง ๆ ของสังคม เนาวรัตน์ได้เขียนบทกวีสนับสนุนการต่อสู้ครั้งนั้น ใจความตอนหนึ่งว่า

**ลักษณะเด่น ==	
งานเนาวรัตน์มีลักษณะเด่นเฉพาะตัวในข้อที่ว่า เขาสามารถถ่ายทอดความคิดและความรู้สึกออกมาอย่างนุ่มนวลดังนั้น เนาวรัตน์จึงมิได้เขียนบทกวีการเมืองจากทฤษฎีหรือตรรกะ แต่เริ่มต้นจากความรู้สึกลึกซึ้งต่อเหตุการณ์ทั้งหลาย ที่ระเบิดออกมาจากภายใน ในเพียงความเคลื่อนไหว เนาวรัตน์ระบายความรู้สึกของเขาออกมาจากความกดดันของเหตุการณ์ 14 ตุลาคม 2516 ว่า
จาก ลมวก นี้ เนาวรัตน์นำคลี่คลายเหตุการณ์ตอนจบบทกวี เพียงความเคลื่อนไหว ว่า
ภาพ เหยี่ยวกระหยับปีกกลางเปลวแดด ในวรรคแรกนั้นเป็นประสบการณ์จริง ของเนาวรัตน์ ขณะที่เขาอยู่ภาคใต้ ซึ่งเขาคิดวรรคอันทรงพลังนี้ขึ้นมา แต่ยังไม่รู้ว่าเหตุการณ์นี้ควรนำไปเปรียบกับอะไร จนกระทั่งเกิดเหตุการณ์ 14 ตุลาคม จึงรู้ว่าถึงเวลาของ ลมวกแล้ว นี่คือประสบการณ์ของกวีที่มีความหมายต่อการสร้างสรรค์งานของเขา
จากผลงาน เพียงความเคลื่อนไหว ทำให้เนาวรัตน์ พงษ์ไพบูลย์ ได้รับรางวัลซีไรท์ ในปี พ.ศ. 2523 คณะกรรมการตัดสินในปีนั้นกล่าวว่า
ความสามารถในการใช้รูปแบบกวีนิพนธ์ของเขานั้น  เป็นที่ยอมรับอยู่แล้ว เขาเป็นศิลปินผู้เชี่ยวชาญทั้งในด้านฉันทลักษณ์ตามแบบแผน และทั้งด้านเพลงพื้นบ้านถึงขนาดที่เรียกว่า ในเพลงกล่อมเด็ก เนาวรัตน์ก็อาจสอดสาระทางการเมือง และสังคมที่ร้อนแรงได้
หมวดหมู่:ภาพยนตร์ไทย
หมวดหมู่:กวีนิพนธ์ร่วมสมัย
หมวดหมู่:วรรณกรรมรางวัลซีไรต์
หมวดหมู่:งานเขียนของเนาวรัตน์ พงษ์ไพบูลย์
หมวดหมู่:หนังสือดี 100 เล่มที่คนไทยควรอ่าน
หมวดหมู่:วรรณกรรมในปี พ.ศ. 2517
หมวดหมู่:ภาพยนตร์ที่ออกฉายในปี พ.ศ. 2559
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ที่มีเนื้อหาเกี่ยวกับเหตุการณ์ 14 ตุลา
ขุนทอง เจ้าจะกลับเมื่อฟ้าสาง

right
ขุนทองเจ้าจะกลับเมื่อฟ้าสาง เป็นหนังสือรวมเรื่องสั้น ของ อัศศิริ ธรรมโชติ โดยหนังสือเล่มดังกล่าวรวมเรื่องสั้นทั้งหมด 13 เรื่องของผู้เขียนคนเดียวกัน รวมเล่มตีพิมพ์ครั้งแรกเมื่อ พ.ศ. 2521 ได้รับรางวัลซีไรต์ประจำปี พ.ศ. 2524 
ขุนทองเจ้าจะกลับเมื่อฟ้าสาง ได้รับแรงกระตุ้นจากเหตุการณ์ 6 ตุลาคม พ.ศ. 2519 คือช่วงที่มีการประกาศเรียกร้องให้ผู้ที่หลบหนีเข้าป่ากลับมารายงานตัว เน้นให้คนสำนึกในเรื่องของภูมิหลังทางประวัติศาสตร์และสังคม เนื้อหาส่วนใหญ่มีแนวทางไปในทางวรรณกรรมเพื่อชีวิต ความกดดันและความขัดแย้งทางการเมือง ผู้แต่งสามารถตีปัญหาสังคมได้อย่างลึกซึ้ง สามารถสร้างตัวละครอันมีมิติเหมือนคนจริง ๆ ที่มีเลือดเนื้อให้จับต้องได้ มีความเศร้าที่อ่อนโยน สามารถสกัดกั้นอารมณ์ ลักษณะการเขียน ผู้เขียนพยายามให้รายละเอียดในการพรรณา เพื่อให้เกิดความรู้สึกที่รุนแรง แต่เขาก็มีทางแก้ด้วยการสร้างอารมณ์ชดเชย ซึ่งเป็นการเขียนที่มีคุณค่ายิ่ง
หมวดหมู่:เรื่องสั้นไทย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2521
หมวดหมู่:ภาพยนตร์ไทย
อัศศิริ ธรรมโชติ

อัศศิริ ธรรมโชติ เป็นนักเขียนชาวไทย ศิลปินแห่งชาติ เจ้าของรางวัลซีไรต์ปี พ.ศ. 2524 เกิดเมื่อวันที่ 10 กรกฎาคม พ.ศ. 2490 ตำบลหนองแก อำเภอหัวหิน จังหวัดประจวบคีรีขันธ์ จบชั้นมัธยมปีที่ 4 จากโรงเรียนวังไกลกังวล หัวหิน แล้วมาศึกษาต่อที่โรงเรียนผะดุงศิษย์พิทยา กรุงเทพมหานคร หลังจากเป็นลูกจ้างชั่วคราวของสำนักงานสถิติแห่งชาติ 2 ปี จึงกลับมาสอบเข้าศึกษาต่อที่คณะนิเทศศาสตร์ จุฬาลงกรณ์มหาวิทยาลัย เมื่อปี 2513 ครั้นสำเร็จการศึกษาปริญญาตรีแล้ว ได้เริ่มทำงานกับผู้ผลิตหนังสือ "ประชากร" ระยะหนึ่ง ก่อนจะโยกย้ายไปประจำ "ประชาชาติ", "สยามรัฐรายวัน", "สยามรัฐสัปดาห์วิจารณ์", "มาตุภูมิ", "สู่อนาคต" และหวนคืนสู่ "สยามรัฐ" จวบจนปัจจุบัน
เริ่มเขียนหนังสือตั้งแต่เป็นนิสิต โดยเฉพาะ "สำนึกของพ่อเฒ่า" เป็นเรื่องสั้นเรื่องแรกในชีวิต ได้รับการคัดเลือกให้ได้อันดับสามจากการประกวดชิงรางวัล "พลับพลามาลี" เมื่อปี 2515 ของชุมนุมวรรณศิลป์จุฬาฯ จากนั้นอีกราวหกปี คือ พ.ศ. 2521 มีหนังสือรวมเรื่องสั้นเล่มแรกชื่อปก "ขุนทอง เจ้าจะกลับมาเมื่อฟ้าสาง" หนังสือเล่มนี้ทำให้อัศศิริได้รับรางวัลซีไรต์ในปี พ.ศ. 2524
อัศศิริยังมีผลงานการเขียนบทละครโทรทัศน์เช่น เรื่อง "ขุนเดช" ของสุจิตต์ วงศ์เทศ และ "แม่นากพระโขนง"

**ผลงานตีพิมพ์แล้ว**
 ขุนทอง เจ้าจะกลับเมื่อฟ้าสาง (2521)- เหมือนทะเลมีเจ้าของ (2524)- ขอบฟ้าทะเลกว้าง (2525)- ฟุตบอลบ้านนอก (2526)- บ้านริมทะเล (2527)- โลกสีน้ำเงิน (2528)- งามแสงเดือน (2529)- มหกรรมในท้องทุ่ง (2530)- ขอทาน แมว และคนเมา (2531)- นวลน้อย (2531)- ผู้หญิง คนแก่ เด็ก แมว และผม (2531)- ชีวิตคือวัยอันผ่านพ้น (2532)- ทะเลร่ำลมโศก (2533)- หลายๆครั้งในชีวิต (2532)

**เครื่องราชอิสริยาภรณ์**
 พ.ศ. 2544 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น จตุตถดิเรกคุณาภรณ์

**อ้างอิง**
  อัศศิริ ธรรมโชติ - ศาลานกน้อย
หมวดหมู่:นักเขียนเรื่องสั้นชาวไทย
หมวดหมู่:นักประพันธ์รางวัลซีไรต์ชาวไทย
หมวดหมู่:บุคคลจากอำเภอหัวหิน
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ศิลปินแห่งชาติสาขาวรรณศิลป์
หมวดหมู่:ศิลปินจากจังหวัดประจวบคีรีขันธ์
หมวดหมู่:ผู้ได้รับเครื่องราชอิสริยาภรณ์ จ.ภ.
คำพิพากษา

คำพิพากษา (judgment, judgement) หรือ คำวินิจฉัย (decision) เป็นการชี้ขาดของศาลในประเด็นแห่งคดีที่ฟ้องต่อศาล เพื่อระงับข้อพิพาทระหว่างผู้ร้องและผู้ถูกร้องเป็นต้น อันจะยุติกระบวนพิจารณาในชั้นของศาลนั้น ๆ ขณะเดียวกัน ในคดีบางประเภท ศาลอาจยุติกระบวนพิจารณาด้วยคำสั่งศาลก็ได้
ในสหรัฐอเมริกา ตามระเบียบว่าด้วยวิธีพิจารณาความแพ่งที่ใช้กันในศาลระดับสหรัฐ และศาลส่วนใหญ่ในระดับรัฐ คำพิพากษาเป็นคำวินิจฉัยชี้ขาดสุดท้ายที่ศาลจะมีในคดีนั้น ๆ และด้วยคำพิพากษานี้ จะไม่เหลือประเด็นโต้แย้งใด ๆ ให้ดำเนินการต่อไปในชั้นนั้นอีก และเมื่อใดที่คำพิพากษาถึงที่สุด เมื่อนั้นก็อุทธรณ์ได้ แตกต่างจากฝ่ายซีวิลลอว์ ที่ถือว่า คำพิพากษาจะไม่ถึงที่สุด จนกว่าจะอุทธรณ์กันเสร็จสิ้น หรือสละสิทธิอุทธรณ์เสีย

**ประเภท**
 คำตัดสินตามความยินยอม (consent decree), คือ คำพิพากษาที่มีขึ้นเมื่อคู่ความทุกฝ่ายตกลงกันในผลลัพธ์บางอย่าง เช่น เมื่อคู่ความในคดีแพ่งท้ากันในศาล และอีกฝ่ายแพ้ตามท้า ศาลพิพากษาตามท้ากันนั้นได้- คำพิพากษาแสดงสิทธิ (declaratory judgment), คือ คำพิพากษาในคดีแพ่ง ที่ประกาศว่า คู่ความฝ่ายหนึ่ง ๆ มีสิทธิ หน้าที่ หรือหนี้อย่างใด- คำพิพากษาโดยขาดนัด (default judgment), คือ คำพิพากษาให้คู่ความฝ่ายหนึ่งชนะคดี เมื่อคู่ความอีกฝ่ายหนึ่งไม่มาศาลตามนัด- คำพิพากษารวบรัด (summary judgment), คือ คำพิพากษาที่มีขึ้นโดยไม่ต้องดำเนินกระบวนพิจารณาเต็มรูปแบบ- คำพิพากษาแก้ไขเพิ่มเติม (vacated judgment), คือ คำพิพากษาของศาลสูงที่ยก, กลับ หรือแก้คำพิพากษาศาลล่าง

**อ้างอิง**

**ดูเพิ่ม**
 คำสั่งศาล
หมวดหมู่:การวินิจฉัยชี้ขาดขององค์กรตุลาการ
นาฏกรรมบนลานกว้าง

นาฏกรรมบนลานกว้าง เป็นวรรณกรรมได้รับรางวัลซีไรต์ พิมพ์ในปี 2526 เป็นวรรณกรรมประเภทร้อยกรอง โดดเด่นด้วยความหลากหลายของฉันทลักษณ์ และทำนองเสียงที่แตกต่างจากบทกวีร่วมสมัย เขียนเป็นกลอนแปด 11 บท และแทรกร่วมกับฉันทลักษณ์อื่นอีก 11 บท นอกจากนี้ยังประกอบด้วยโคลงสาร สารโศลก 6 เพลงขอทาน เพลงช้าเจ้าหงส์ เพลงโคราช กลอนลำอิสาน และพญา 
เป็นเรื่องร่วมสมัยที่ย้อนยุกต์ประวัติศาสตร์มาพรรณาบ้าง เนื้อหาของบทกวีคือการประณามชนชั้นสูงหรือผู้มีอำนาจในสังคม โดยโยงภาพความทุกข์ทรมานและความแค้นของคน ยากจน ผู้ด้อยโอกาสกับเหตุการณ์ 14 ตุลาคม และ เหตุการณ์ 6 ตุลาคม เข้ามาเปรียบเทียบเชิงอุปมา ผู้เขียนสามารถประสมประสานถ้อยคำ สำนวนทั้งเก่าและใหม่เข้าในโครงสร้างอันสมดุลแบบเก่า คำที่เลือกใช้มีเสียงและความหมายเหมาะกับปริบทอย่างมาก

**อ้างอิง**
หมวดหมู่:กวีนิพนธ์ร่วมสมัย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2526
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ไทย
คมทวน คันธนู

คมทวน คันธนู เป็นนามปากกาของ ประสาทพร ภูสุศิลป์ธร เกิดเมื่อวันที่ 18 มกราคม พ.ศ. 2493 ที่จังหวัดธนบุรี เป็นนักประพันธ์ชายชาวไทยที่ได้รับรางวัลซีไรต์ ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาวรรณศิลป์ ประจำปีพุทธศักราช 2566
คมทวนสำเร็จการศึกษา ชั้นประถมศึกษาจากโรงเรียนดรุณวัฒนา ชั้นมัธยมศึกษาตอนต้นจากโรงเรียนชิโนรสวิทยาลัย ชั้นมัธยมศึกษาตอนปลายจากโรงเรียนสวนกุหลาบวิทยาลัย และปริญญาตรีจาก คณะวารสารศาสตร์ มหาวิทยาลัยธรรมศาสตร์ เมื่อสำเร็จการศึกษาได้นำงานนิตยสาร และหนังสือพิมพ์หลายแห่ง อาทิ ปุถุชน ประชาธิปไตย มติชน ปัจจุบันเป็นนักเขียนอิสระ
คมทวนเริ่มแต่งคำประพันธ์ขณะเรียนชั้นมัธยมศึกษาตอนปลาย ลงในหนังสือของชมรมภาษาไทย เมื่อศึกษาอยู่ในมหาลัยธรรมศาสตร์ เขียนกลอนเปล่า, บทความและบมละครลงหนังสือวรรศิลป์ของมหาวิทยาลัย งานประพันธ์มีหลายประเภท เรื่องสั้น เช่น กบฏ:วรรณกรรมซาดิสม์ (พ.ศ. 2518) ซึ่งใช้นามปากกา โกสุม พิสัย แสงดาวแห่งศรัทธา (พ.ศ. 2521) ฯ บทกวี เช่น นาฏกรรมบนลานกว้าง (พ.ศ. 2524) กำศรวลโกสินทร์ (พ.ศ. 2525) นวนิยาย เช่น นายขนมต้ม คนกล้านอกตำนาน (พ.ศ. 2529) พราน (พ.ศ. 2534) ฯ บทกวีชุด นาฏกรรมบนลานกว้าง ได้รับรางวัล วรรณกรรมสร้างสรรค์ยอดเยี่ยมแห่งอาเซียน (รางวัลซีไรต์) ประจำปีพุทธศักราช 2526

**อ้างอิง**
หมวดหมู่:นักเขียนชาวไทย
หมวดหมู่:นักประพันธ์รางวัลซีไรต์ชาวไทย
หมวดหมู่:นามปากกา
หมวดหมู่:กวีชาวไทย
หมวดหมู่:นักหนังสือพิมพ์ชาวไทย
หมวดหมู่:บุคคลจากกรุงเทพมหานคร‎‎
หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลจากโรงเรียนชิโนรสวิทยาลัย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:ศิลปินแห่งชาติ
หมวดหมู่:ศิลปินแห่งชาติสาขาวรรณศิลป์
ปูนปิดทอง

ปูนปิดทอง เป็นนวนิยายของกฤษณา อโศกสิน ได้รับรางวัลซีไรต์ในปี พ.ศ. 2528 มีเนื้อหาที่เกี่ยวกับปัญหาของครอบครัวในสังคมไทยส่วนใหญ่
ในเดือนพฤศจิกายนปี พ.ศ. 2557 ปูนปิดทอง ได้ถูกแปลและตีพิมพ์ออกจำหน่ายเป็นภาษาอังกฤษ โดย สำนักพิมพ์ประพันธ์สาส์น จำกัด

**เนื้อเรื่อง**
ตัวละครเอกในเรื่องได้แก่ สองเมือง และ บาลี ทั้งคู่เกิดมาในครอบครัวที่พ่อแม่หย่าร้าง เมื่อโตเป็นผู้ใหญ่ บาลีศึกษาปัญหาที่เกิดขึ้นในวัยเด็ก และชักจูงให้สองเมืองลืมความข่มขื่นใจที่เคยเกิดขึ้น ทำสองเมืองรักบาลี และมั่นใจว่าชีวิตคู่ของเขาและเธอจะไม่เป็นอย่างพ่อกับแม่ และจะเป็นพ่อแม่ที่เป็นตัวอย่างที่ดี ไม่ใช่เป็นเพียงรูปหล่อปูนที่ปิดด้วยทอง ซึ่งไม่มีค่าอะไร

**อ้างอิง**

หมวดหมู่:นวนิยายไทย
หมวดหมู่:วรรณกรรมรางวัลซีไรต์
หมวดหมู่:งานเขียนของกฤษณา อโศกสิน
หมวดหมู่:วรรณกรรมในปี พ.ศ. 2528
หมวดหมู่:ละครโทรทัศน์ไทย
ปณิธานกวี

right
ปณิธานกวี เป็นหนังสือรวมกวีนิพนธ์ของอังคาร กัลยาณพงศ์ แต่ละบทร้อยกรองด้วยคำประพันธ์ที่มีลักษณะเฉพาะตัวของผู้เขียนซึ่ง รักความอิสรเสรี รักธรรมชาติ และเป็นศรัทธาในรสพระธรรม บทประพันธ์ทุกบทจะสะท้อนชีวิต วิญญาณ คติชีวิต ปรัชญา และสัจธรรม ด้วยกลวิธีของศิลปะ 
ปณิธานกวีเป็นบทประพันธ์บทหนึ่งที่ผู้เขียนได้ฝากความคิดแก่ผู้อ่านว่า 
อีกทั้งทางมูลนิธิเสฐียรโกเศศและนาคะประทีปยกย่องให้อังคารเป็นกวีดีเด่นเมื่อปี พ.ศ. 2515 และปณิธานกวีมีภาพประกอบงดงามโดย ผู้เขียนและมีภาคผนวกสัมภาษณ์ชีวิตและผลงานอีกด้วย
หมวดหมู่:กวีนิพนธ์ร่วมสมัย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2529